CELEX: 62010CN0581
Language: fi
Date: 2010-12-13 00:00:00
Title: Asia C-581/10: Ennakkoratkaisupyyntö, jonka Amtsgericht Köln (Saksa) on esittänyt 13.12.2010 — Emeka Nelson, Bill Chinazo Nelson ja Brian Cheimezie Nelson v. Deutsche Lufthansa AG

5.3.2011   
            
            
               FI
            
            
               Euroopan unionin virallinen lehti
            
            
               C 72/8
            
         Ennakkoratkaisupyyntö, jonka Amtsgericht Köln (Saksa) on esittänyt 13.12.2010 — Emeka Nelson, Bill Chinazo Nelson ja Brian Cheimezie Nelson v. Deutsche Lufthansa AG
   (Asia C-581/10)
   2011/C 72/14
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Amtsgericht Köln
   
      Pääasian asianosaiset
   
   
      Kantajat: Emeka Nelson, Bill Chinazo Nelson ja Brian Cheimezie Nelson
   
      Vastaaja: Deutsche Lufthansa AG
   
      Ennakkoratkaisukysymykset
   
   
               1)
            
            
               Koskeeko asetuksen (1) 7 artiklassa tarkoitettu oikeus korvaukseen eräiden kansainvälistä ilmakuljetusta koskevien sääntöjen yhtenäistämisestä Montrealissa 28.5.1999 tehdyn yleissopimuksen 29 artiklan toisessa virkkeessä tarkoitettua aiheutuneen vahingon määrän ylittävää korvausta?
            
         
               2)
            
            
               Missä suhteessa yhteisöjen tuomioistuimen yhdistetyissä asioissa C-402/07 ja C-433/02 19.11.2009 antaman tuomion perusteella asetuksen 7 artiklaan perustuva oikeus korvaukseen silloin, kun lentomatkustaja pääsee kohteeseensa aikaisintaan kolme tuntia suunnitellun saapumisajan jälkeen, on Montrealin yleissopimuksen 19 artiklassa säänneltyyn korvaukseen viivästyksen perusteella, kun otetaan huomioon Montrealin yleissopimuksen 29 artiklan toisen virkkeen mukainen tietynlaisen korvauksen poissulkeminen?
            
         
               3)
            
            
               Miten yhteisöjen tuomioistuimen yhdistetyissä asioissa C-402/07 ja C-433/07 19.11.2009 antaman tuomion perustana oleva tulkintaperuste, jolla sallitaan asetuksen 7 artiklan mukaisen korvausta koskevan oikeuden ulottaminen viivästymistapauksiin, on sovitettavissa yhteen sen tulkintaperusteen kanssa, jota yhteisöjen tuomioistuin käyttää asiassa C-344/04 10.1.2006 antamassaan tuomiossa?
            
         
      (1)  Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annettu Euroopan parlamentin ja neuvoston asetus (EY) N:o 261/2004 (ETA:n kannalta merkityksellinen teksti) — Komission lausuma (EUVL L 46, s. 1).